b'\n_START_ARTICLE_\nT\xe1\xba\xbft\n_START_PARAGRAPH_\nT\xe1\xba\xbft, oikeammin T\xe1\xba\xbft Nguy\xc3\xaan \xc4\x90\xc3\xa1n, on vietnamilainen uudenvuoden juhla. Se perustuu kuukalenteriin ja osuu 21. tammikuuta \xe2\x80\x93 21. helmikuuta v\xc3\xa4liselle ajalle ja on yleens\xc3\xa4 samaan aikaan kiinalaisen uudenvuoden kanssa._NEWLINE_Tet-juhla jakautuu kolmeen osaan, jotka ovat T\xe1\xba\xa5t Ni\xc3\xaan (juhlan valmistautumisen aika), Giao Th\xe1\xbb\xaba (uudenvuodenaatto) sek\xc3\xa4 itse juhlap\xc3\xa4iv\xc3\xa4 T\xc3\xa2n Ni\xc3\xaan._NEWLINE_T\xe1\xba\xbft-p\xc3\xa4iv\xc3\xa4n\xc3\xa4 vietnamilaiset kunnioittavat esi-isi\xc3\xa4\xc3\xa4n ja juhlivat vuoden alkua perheens\xc3\xa4 kanssa. Agraariyhteiskunnassa se oli harvinainen tilaisuus viett\xc3\xa4\xc3\xa4 useita vapaap\xc3\xa4ivi\xc3\xa4 sadonkorjuun ja uuden sadon kylv\xc3\xa4misen v\xc3\xa4lill\xc3\xa4._NEWLINE_T\xe1\xba\xbft on t\xc3\xa4rke\xc3\xa4 p\xc3\xa4iv\xc3\xa4 vietnamilaisten uskonnossa ja uskomuksissa, ja sit\xc3\xa4 varten siivotaan ja kunnostetaan kotia, hankitaan uudet vaatteet ja maksetaan vanhat velat pois mahdollisuuksien mukaan.'